**Greit å vite:** Taliban er en islamsk bevegelse. De styrte Afghanistan fra 1996 til 2001, da de måtte gi fra seg makta. Gruppa var beryktet for sitt strenge styre. Små forbrytelser kunne føre til døds-straff.

| **Når jeg leser …** | **da betyr det …** |
| --- | --- |
| borger-krig, en | krig mellom grupper innad i samme land |
| bevegelse, en | en / ei gruppe, en organisasjon |
| brutalt styre, et | et styre der bruk av vold og makt er vanlig |
| blikket mot, å vende | å se mot / på, å rette oppmerksomhet mot |
| forhandle, å | å ta og gi for å komme fram til en løsning |
| herjet av | sterkt påvirket av en situasjon (krig, uvær) |
| hensikt, en | en intensjon, en mening |
| jobbe, å | å arbeide med den hensikt å få lønn |
| kvinne-aktivist, en | en person som ønsker en endret situasjon for kvinner i verden eller i et bestemt land |
| korrupsjon, en | en bestikkelse, ulovlig kjøp og salg av tjenester |
| kjempe, å | å arbeide hardt for |
| lut-fattig | svært fattig |
| nekte, å | å si klart og tydelig nei til |
| nød-hjelp, en | en hjelp (mat, klær, vann) til mennesker i nød |
| trussel, en | en advarsel som er skremmende |
| terror, en | en bruk av (dødelig) vold for å oppnå visse mål |

# 608 – Hoda tar kampen for kvinner i Afghanistan

# Klar Tale nr. 7 / 2023

USA og partnere invaderte Afghanistan etter terror-angrepet i New York i 2001. Taliban hadde latt terror-nettverket al-Qaida trene og oppholde seg i Afghanistan. Noe amerikanerne reagerte sterkt på. Krigen i Afghanistan varte i 20 år. Da utenlandske soldater forlot landet i 2021, tok Taliban tilbake makta. De inntok hoved-staden Kabul i august. Men som en ny versjon av seg selv, hevdet de.

Nå, 1,5 år senere, har de satt kvinners rettigheter kraftig tilbake. Bevegelsen nekter dem utdanning, jobb og frihet.

Taliban ble til i Kandahar i 1994. En borgerkrig hadde herjet landet siden 1992. Nå ville Taliban opprette lov og orden igjen. Islam var en viktig del av styret. I ledelsen satt folk med militær erfaring fra krigen mot Sovjetunionen.

Mens USA var i Afghanistan, var Taliban en opprørs-gruppe. De tok kontroll over stadig mer av landet fra 2017. USA hadde rukket å ta livet av al-Qaida-leder Osama bin Laden, som de ønsket etter terroren.

USA og Taliban forhandlet om fred. Amerikanerne lovet å trekke soldatene sine ut av landet. Taliban lovet på sin side å arbeide mot terror-grupper i landet.

Kilde: snl.no

# Spørsmål:

# 1: Hva kan du fortelle om Taliban?

# Svar:

# 2: Når styrte bevegelsen Afghanistan første gang?

Svar:

# 3: Hvorfor er Hoda Khamosh i Norge?

# Svar:

4: Hva kjemper hun for?

# Svar:

# 5: Hva får ikke kvinner i Afghanistan lov til? Svar:

# 

# 6: Hva heter hoved-staden i Afghanistan?

# Svar:

# 

# 7: Hvor mange mennesker bor i landet? Svar:

# 8: Hva skjedde i 2001?

# Svar:

**Oppgave: Sett ordene på rett sted i teksten**

i

fordrevne

krig

jobbe

bor

nødhjelp

etter

og

korrupsjon

fattig

Afghanistan i dag

I Afghanistan \_ \_ \_ det omtrent 40 millioner mennesker. Landet ligger \_ Asia med naboer som Pakistan \_ \_ Iran. Afghanistan er et \_ \_ \_ \_ \_ \_ land som er herjet av \_ \_ \_ \_. Mange som bor der, trenger \_ \_ \_ \_ \_ \_ \_ \_ fra verden.

Flere millioner afghanere er flyktninger. Mange er internt \_ \_ \_ \_ \_ \_ \_ \_ \_. Den siste tiden har mange snakket om kvinners rettigheter. Talibans styre fører til at kvinner ikke får \_ \_ \_ \_ \_ eller utdanne seg. De må slutte med sport. I tillegg skal menn følge dem utendørs.

Taliban er også strenge mot menn. De må dekke seg delvis til på trening. Så kan de bli straffet om de følger kvinner som ikke har kledd seg \_ \_ \_ \_ \_ reglene.

Afghanistan opplevde økonomisk vekst på 2000-tallet. Men \_ \_ \_ \_ \_ \_ \_ \_ \_ \_, krig og dårlig infrastruktur førte til at utviklingen snudde noen år senere. Afghanistan er avhengig av bistand, og mye av dette ble kuttet da Taliban tok makta i 2021.

Kilder: NTB, snl.no og FN

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.